als_Latn dik_Latn sag_Latn
Daniele De Rossi i shpreh gjithë afeksionin e tij Romës pas rinovimit pesë vjecar me klubin verdhekuq.
Daniele De Rossi me zemër të hapur. Konferenca e shtypit për prezantimin e akordit pesëvjeçar me klubin verdhekuq faktikisht ngjason me një akt dashurie për Romën se skuadër dhe Romën si qytet:
Daniele De Rossi
“Ishte një zgjedhje me zemër por dhe me kokë. Ajo që më shtyu ta bëj është pasioni për këtë skuadër dhe për këta njerëz. Kuptova se gjithshka për të cilën kam nevojë është këtu. Kam nevojë për Romën për të luajtur në këtë lloj mënyrë. Ka të bëjë dhe afeksioni por unë besoj dhe në projektin e klubit dhe nuk jam këtu për të bërë turistin dhe të admiroj Colosseon”.
Kapiteni së ardhmes zbulon se deciziv në marrjen e vendimit për të qëndruar te Roma në një kohë kur kërkohej nga disa nga klubet më me emër të Evropës është dhe trajneri I verdhekuqve, Luis Enrique.
“Dashuria ime për këtë skuadër shkon përtej drejtuesve apo trajnerëve por Luis Enrique ishte deciziv. Te ne ka rindezur flakën për të cilën kanë nevojë të gjithë lojtarët. Është trajneri më I mirë që kam pasur në nivelin taktik për sa I përket stërvitjeve. Cdo vendim I tij më gjen në sinkron me atë që më duhet. Ai më vlerëson, më jep përgjegjësi. Mua më pëlqen të jem në qendër, të luaj shumë topa, jo thjesht të bëj detyrën”.
Detajet e kontratës u zbuluan nga drejtori I përgjithshëm I Romës, Franco Baldini I cili bëri të ditur se klubi firmosi me De Rossin një akord pesë vjecar që nis nga 1 qershori I këtij viti, shpërblimi për futbollistin është dhjetë million euro bruto në vit që shkojnë në 5.5 milion euro neto plus një sërë bonusesh që varen nga prezencat në kompeticionet e ndryshme dhe objektivat që arrihen. Në kontratë nuk përfshihet asnjë klauzolë për prishjen e një anshme të saj dhe Roma ka të drejtën e shfrytëzimin të 50% të të ardhurave të së drejtës së imazhit të futbollistit.
als_Latn als_Latn vec_Latn als_Latn als_Latn als_Latn als_Latn